Imtella' Ġunju 27, 2020 - Aġġornata 27 Ta' Ġunju, 2020 10:15am Il-produtturi tal-kartun animat The Simpsons ħabbru li mhux se jibqgħu jużaw ilħna ta' persuni bojod għal karattri ta' persuni b'etniċitajiet oħra. L-aħbar ingħatat kemm fl-isfond tal-kampanja Black Lives Matter, u anki wara li iktar kmieni din is-sena l-attur Hank Azaria ħabbar li mhux se jibqa' jinterpreta l-karattru ta' Apu; Indjan-Amerikan li spiss kien suġġett ta' kontroversja minħabba li jintqal li joħloq sterjotip razzjali. Azaria kien ilu jokkupa dan l-irwol sa mill-1990, u kien jagħmel ukoll vuċijiet ta' karattri Afro-Amerikani u Messikani-Amerikani. Fl-istqarrija tiegħu l-istazzjon Fox News, li jxandar The Simpsons, ma qalx jekk il-karattri ewlenin ta' etniċitajiet differenti hux se jibqgħu jkunu parti mill-iskeda.